'Glam Guru' is terug: Hannon deel waardevolle lesse | Huisgenoot
'Glam Guru' is terug: Hannon deel waardevolle lesse
Hannon Bothma. Foto: kykNET
Glam Guru is vir die eerste keer op 8 April 2008 uitgesaai. Volgens Hannon het hy van die begin af geweet die program gaan baie gewild wees.
"Dit klink dalk arrogant, maar ek het reg van die begin af geweet dat Glam Guru 'n instelling gaan bly. Dis egter 'n formule wat ons gereeld en subtiel aanpas na gelang wat die kykers wil sien. Ons kykers is dus eintlik die rede dat ons steeds van krag tot krag gaan," sê Hannon aan Huisgenoot.
Die 20ste seisoen van die kykNET-program is alreeds in Februarie verfilm. "Die reeks is veral relevant vir al die voorkomsuitdagings wat baie van die kandidate ervaar tydens en met die covid-19-pandemie," vertel die stylghoeroe.